Château Latour

Château Latour je ime imanje i vinarija francuskog holdinga Artémis, poznato širom svijeta po vrhunskim crnim vinima. Imanje Latour proteže se jugozapadno od Pauillaca u Regiji Médoc na nekih 90 hektara. Od toga je 78 hektara pod vinogradima kontroliranog porijekla na kojima se uzgaja grožđe sorti; Cabernet sauvignon (74,2%), Merlot (23,8 %), Cabernet franc (1,8 %) i Petit Verdot (0,02 %). Srce i duša Chateau Latoura je teren "Enclos" od 47 hektara, odmah pored tornja i vinarije. Brojni enolozi smatraju da su tih 47 hektara najbolji tereni za vinograde u Bordeauxu. Historija Chateau Latour je jedna od najstarijih vinarija Pauillaca, koja proizvodi bordoška vina. Geneza tog imanja seže do druge polovice 14. vijeka, kad je podignut (tako se pretpostavlja) orginalni Toranj Sv. Lamberta, po kom je feud dobio ime - Latour (toranj). Današnji okrugli toranj podignut između 1620 - 1630, nema nikakve veze sa tim starim koji je bio kvadratni. Krajem 17. vijeka, nakon višekratnih promjena vlasništva, to imanje postalo je vlasništvo porodice Ségur. Od 1718. i markiza Nicolasa Alexandra de Ségura počinje suvremena historija Chateau Latoura. Još tokom 18. vijeka vina iz Chateau Latoura postala su poznata širom svijeta. I Thomas Jefferson tadašnji američki ambasador u Francuskoj otkrio je vino iz Latoura 1787. Zgrada današnje vinarije podignuta je između 1862. i 1864. Proces obnove i proširenja vinarije Latour započeo je 1964., tad su klasične drvene bačve a fermetaciju, zamjenjene posudama od nehrđajućeg čelika. Od 1993. većinski dioničar Latoura je François Pinault, koji je većinski paket kupio od kompanije Allied Domecq za 131 milijuna dolara. Podrumi i vinarija modernizirani su 1998. Reference Vanjske veze Château Latour (en)